ddrg/super_eurlex huggingface dataset:
KIRJALLINEN KYSYMYS E-0590/00 esittäjä(t): Giles Chichester (PPE-DE) neuvostolle. Euroopan jälleenrakennus- ja kehityspankin Venäjän energia-alan yrityksille myöntämät lainat.



Virallinen lehti nro 026 E , 26/01/2001 s. 0067 - 0068



KIRJALLINEN KYSYMYS E-0590/00 esittäjä(t): Giles Chichester (PPE-DE) neuvostolle (2. maaliskuuta 2000) Aihe: Euroopan jälleenrakennus- ja kehityspankin Venäjän energia-alan yrityksille myöntämät lainat Voiko neuvosto ilmoittaa, aikooko se tarkastaa Euroopan jälleenrakennus- ja kehityspankin sopimuksen ja suuntaviivojen toimivuuden, kun on kyse lainojen myöntämisestä Venäjän energia-alan yrityksille? Vastaus (26. kesäkuuta 2000) Neuvostolla ei ole toimivaltaa tarkistaa Euroopan jälleenrakennus- ja kehityspankin sopimuksen ja lainanantoa koskevien suuntaviivojen toimivuutta, koska kyseinen instituutio perustettiin aikanaan 39 Euroopan ja Euroopan ulkopuolisen valtion kuten USA:n ja Japanin sekä EU:n ja Euroopan investointipankin EIP:n välisellä kansainvälisellä sopimuksella.
KIRJALLINEN KYSYMYS P-0577/00 esittäjä(t): Niall Andrews (UEN) komissiolle. Sprintin ja MCI WorldComin fuusio.



Virallinen lehti nro 330 E , 21/11/2000 s. 0188 - 0189



KIRJALLINEN KYSYMYS P-0577/00 esittäjä(t): Niall Andrews (UEN) komissiolle (24. helmikuuta 2000) Aihe: Sprintin ja MCI WorldComin fuusio Komissio tutki vuonna 1998 MCI:n ja WorldComin välistä ehdotettua fuusiota ja arvioi, että ne hallitsisivat yhdessä yli 50 % Yhdysvaltojen runkoverkosta. Tämän perusteella se katsoi, että keskittymällä olisi kielteinen vaikutus kilpailuun eurooppalaisten teleoperaattoreiden, Internet-palveluntarjoajien ja Internetin käyttäjien kannalta. Niinpä komissio edellytti, että MCI:n Internet-runkoverkkotoiminta myydään. 1. Onko komissio tietoinen Sprintin ja MCI Worldcomin välille ehdotetusta fuusiosta ja siitä, että sen seurauksena syntyisi yhtiö, joka olisi markkina-arvoltaan maailman suurin, joka hallitsisi Internetiä maailmanlaajuisesti ja jolla olisi haitallisia vaikutuksia kilpailuun koko Euroopan alueella? 2. Entä onko komissio tietoinen siitä, että Yhdysvaltojen kahden suurimman runkoverkkopalveluja tarjoavan yhtiön fuusio johtaisi 80 % markkinaosuuteen Yhdysvalloissa ja huomattavaan kapasiteettiin Euroopan sisällä ja Atlantin yli? 3. Eurooppalaiset IP-verkkojen asetukset ovat sellaiset, että Euroopan sisäinen liikenne reititetään usein Yhdysvaltojen kautta. MCI WorldComin Washington D.C.:ssä sijaitsevan merkittävän Internet-välityskeskuksen kautta kulkee 85 % kaikesta Euroopan sisäisestä Internet-liikenteestä. Sprint omistaa toisen itärannikon kahdesta Internet-välityskeskuksesta. Yhdessä niillä on määräävä markkina-asema. Näin ne voivat vaatia korkeampia hintoja Internet-liikenteen kuljettamisesta ja välittämisestä. Aikooko komissio tutkia kiireellisesti Sprintin ja MCI WorldComin välille ehdotetun uuden fuusion? Aikooko se estää fuusion toteuttamisen siksi, että sillä olisi vakavia seurauksia eurooppalaisessa tukku- ja vähittäismyynnissä eli Internet-palveluntarjoajien ja Internetin käyttäjien kannalta? Mario Montin komission puolesta antama vastaus (27. maaliskuuta 2000) Komissio voi ilmoittaa arvoisalle parlamentin jäsenelle tutkivansa parhaillaan tarkkaan MCI WorldComin ja Sprintin sulautumista. Komissio päätti 21. helmikuuta 2000 aloittaa perusteellisen tutkimuksen keskittymän vaikutuksista kilpailuun yhteismarkkinoilla; aikaa on varattu neljä kuukautta. Jo vuonna 1998 komissio tutki MCI:n ja WorldComin sulautumisen vaikutuksia Internet-palvelujen markkinoihin. Nytkin komission tutkimus keskittyy huipputason Internet-palvelujen markkinoihin (kyse on verkoista, joihin jokaisella on oltava suora tai epäsuora pääsy yhteyden saamiseksi koko Internetiin). Lisäksi komissio tutkii suurille monikansallisille yrityksille tarjottavien maailmanlaajuisten telepalvelujen markkinoita ja EU-maista Yhdysvaltoihin välitettävien ulkomaanpuhelujen markkinoita. Jos komissio tutkimuksen tehtyään toteaa, että sulautuman kautta joillakin kyseisillä markkinoilla syntyy tai vahvistuu määräävä asema, osapuolilla on mahdollisuus ehdottaa ratkaisua ongelmiin. Lopullinen päätös asiassa saadaan todennäköisesti valmiiksi kuluvan vuoden heinäkuun alussa.
KIRJALLINEN KYSYMYS P-0897/00 esittäjä(t): Vincenzo Lavarra (PSE) komissiolle. Etelä-Italian sitrusviljelyn ongelmat.



Virallinen lehti nro 026 E , 26/01/2001 s. 0127 - 0128



KIRJALLINEN KYSYMYS P-0897/00 esittäjä(t): Vincenzo Lavarra (PSE) komissiolle (16. maaliskuuta 2000) Aihe: Etelä-Italian sitrusviljelyn ongelmat Sisilian ja Etelä-Italian tuottajat ovat huolissaan alan viimeaikaisesta kriisistä. Sisilian maantieteellinen sijainti on edullinen laatuappelsiinien viljelyn kannalta. Sisilia on kuitenkin jäänyt jälkeen taloudellisessa kehityksessä, ja Euroopan markkinat sijaitsevat kaukana. Kaikki nämä tekijät sekä kolmansista maista tulevien, alhaisemmin kustannuksin tuotettujen sitrushedelmien aiheuttama kilpailu uhkaavat vakavasti kymmenientuhansien tilojen olemassaoloa vakavin sosiaalisin ja taloudellisin seurauksin. Työttömyysluvut ovat korkeita tällä alueella, jolla juuri maatalous toimii suurimpana työllistäjänä. Ei tule myöskään väheksyä ympäristövaikutuksia eikä niitä valtavia geneettisiä voimavaroja, jotka joutuisivat hukkaan, jos tästä viljelystä jouduttaisiin luopumaan. Voisiko komissio kertoa sitrusviljelijöitä rauhoittaakseen: 1. millä tavoin se aikoo tukea Sisilian ja Etelä-Italian sitrusviljelyä? 2. aikooko se tarkistaa tukijärjestelmää sitrushedelmien yhteisen markkinajärjestelyn osalta antamalla etusijan hehtaaria kohti laskettavalle tuelle nykyisen, jalostukseen menevään tuotantoon perustuvan tukijärjestelmän sijaan, mikä vastaisi myös paremmin Agenda 2000:n periaatteita? Franz Fischlerin komission puolesta antama vastaus (10. huhtikuuta 2000) 1. Yhteisön lainsäädännössä säädetään kahdenlaisesta toimenpiteestä Italian sitrushedelmien viljelyä koskevien rakenneongelmien ratkaisemiseksi: hedelmä- ja vihannesalan yhteisestä markkinajärjestelystä 28 päivänä lokakuuta 1996 annetussa neuvoston asetuksessa (EY) N:o 2200/96(1) säädetyt tuottajaorganisaatioiden toimintaohjelmat sekä tukijärjestelmästä tiettyjen peltokasvien viljelijöille 17 päivänä toukokuuta 1999 annetussa neuvoston asetuksessa (EY) N:o 1251/1999(2) vahvistetut maaseudun kehittämistoimet. 2. Komissio katsoo, että hehtaarituen käyttöönotto ei sovellu yhteisön sitrusviljelyyn. Kyseinen tuki ei edistä siirtymistä uusiin lajikkeisiin, mikä olisi välttämätöntä kysynnän kehitykseen vastaamiseksi. Hehtaaritukea voidaan lisäksi soveltaa vain kokonaisviljelyaloihin, mukaan lukien ne alat, joiden tuotanto on tarkoitettu tuoreiden hedelmien markkinoille. (1) EYVL L 297, 21.11.1996. (2) EYVL L 160, 26.6.1999.
KIRJALLINEN KYSYMYS E-0463/00 esittäjä(t): Avril Doyle (PPE-DE) komissiolle. Irlannin postin sosiaaliavustusten maksamista koskevan sopimuksen laajentamista Irlannissa koskeva kantelu.



Virallinen lehti nro 374 E , 28/12/2000 s. 0081 - 0081



KIRJALLINEN KYSYMYS E-0463/00 esittäjä(t): Avril Doyle (PPE-DE) komissiolle (24. helmikuuta 2000) Aihe: Irlannin postin sosiaaliavustusten maksamista koskevan sopimuksen laajentamista Irlannissa koskeva kantelu Dublinilainen asianajotoimisto(1) on kannellut Irlannin postin sopimuksen laajentamisesta. Tällä sopimuksella sosiaaliavustusten maksaminen annettiin Irlannin postin (An Post) hoidettavaksi. Koska on tiedossa kuinka elintärkeä tällainen palvelu on maaseudun posteille ja yhteisöille, voiko komissio tarkentaa asian tämänhetkistä tilannetta ja arvioida, koska asiasta mahdollisesti päätetään, sekä antaa selvityksen asiasta? (1) McCann Fitzgerald Solicitorit, dublinilaisen Transaction Network Services'in puolesta. Mario Montin komission puolesta antama vastaus (4. huhtikuuta 2000) Komissio on vastaanottanut EY:n perustamissopimuksen 86 artiklan (entinen 90 artikla) nojalla tehdyn kantelun, joka koskee perustamissopimuksen 43, 49 ja 82 artiklan (entiset 52, 59 ja 86 artiklat) soveltamista. Kantelussa vastustetaan Irlannin hallituksen päätöstä jatkaa 1. tammikuuta 2000 alkaen kolmella vuodella sosiaaliturva-avustusten maksupalveluja koskevaa, olemassa olevaa sopimusta, jonka nojalla avustusten toimittamisesta vastaa An Post, valtion omistama ja monopoliasemassa toimiva postipalvelujen tarjoaja. Kantelussa tuodaan esille sekä kilpailuun että sisämarkkinoihin liittyviä seikkoja. Komissio ei ole vielä ottanut kantaa kanteluun. Komissio tarvitsee vielä lisätietoja kannan muodostamista varten ja on sen vuoksi lähettänyt äskettäin tietopyynnön sekä kantelun tekijälle että Irlannin hallitukselle. Osapuolten toimittamista tiedoista riippuen asiassa voidaan joko päättää lähettää Irlannin hallitukselle virallinen ilmoitus tai hylätä kantelu. Komissio toteuttaa tarvittavat toimenpiteet viipymättä sen jälkeen, kun se on saanut pyytämänsä tiedot.
KIRJALLINEN KYSYMYS E-0207/00

esittäjä(t): Glenys Kinnock (PSE) komissiolle

(4. helmikuuta 2000)

Aihe: WTO:n uudistaminen

Mitä komissio tekee osallistuakseen siihen oleelliseen työhön, jota WTO:n eri tasoilla on tehtävä järjestön uudistamiseksi? Aikooko komissio asettaa vuoden määräajan sen varmistamiseksi, että tarve parantaa järjestön uskottavuutta otetaan asianmukaisesti huomioon?

Pascal Lamyn komission puolesta antama yhteinen vastaus kirjallisiin kysymyksiin E-0207/00 ja E-0342/00

(29. helmikuuta 2000)

Kuten arvoisa parlamentin jäsen tietää, komissio teki ennen Seattlen ministerikokousta laaja-alaisia ehdotuksia avoimemmiksi menettelytavoiksi Maailman kauppajärjestössä (WTO). Seattlen ministerikokouksen jälkeen kaupasta vastuussa oleva komission jäsen selvensi 25. tammikuuta 2000 komission näkemystä asiasta teollisuus-, ulkomaankauppa-, energia- ja tutkimusvaliokunnassa käyttämässään puheenvuorossa. Vaikka komissio tunnustaa Seattlen kokouksessa esiin tulleet selvät toiminnalliset puutteet, se uskoo kuitenkin myös, että WTO:n täydellisen uudistamisen aloittamisella saattaisi olla kielteisiä vaikutuksia, ainakin jos uudistukset käynnistettäisiin ennen uutta neuvottelukierrosta. Monet Seattlessa kohdatut ongelmat johtuivat mielipide-eroista asiakysymyksissä ja käytännön kysymyksistä, kuten kokouksen riittämättömästä valmistelusta.

Komissio kannattaa tämän vuoksi kaksivaiheista lähestymistapaa, jonka ensimmäinen askel johtaisi ministerikokousten valmistelun ja järjestelyjen parannuksiin, erityisesti kehitysmaiden kattavampaan osallistumiseen ja avoimuuden lisääntymiseen suuren yleisön eduksi.

Syvempiä uudistuksia, esimerkiksi rakenteisiin ja päätöksentekojärjestelmään vaikuttavia muutoksia, olisi käsiteltävä toisessa vaiheessa (yleisten asioiden neuvoston olisi ehkä annettava merkittävissä asemissa olevista henkilöistä koostuvan ryhmän tehtäväksi) sen selvittämiseksi, mitä on toteutettavissa, ennen konkreettisten ehdotusten esittämistä.

On oltava sanomattakin selvää, että kaikista lyhyen ja pitkän aikavälin uudistustoimenpiteistä on keskusteltava ja sovittava muiden WTO:hon kuuluvien valtioiden kanssa.
KIRJALLINEN KYSYMYS P-0196/00 esittäjä(t): Mario Mantovani (PPE-DE) komissiolle. Säännönvastaisuudet ja petokset Isprassa sijaitsevassa yhteisessä tutkimuskeskuksessa.



Virallinen lehti nro 303 E , 24/10/2000 s. 0158 - 0159



KIRJALLINEN KYSYMYS P-0196/00 esittäjä(t): Mario Mantovani (PPE-DE) komissiolle (27. tammikuuta 2000) Aihe: Säännönvastaisuudet ja petokset Isprassa sijaitsevassa yhteisessä tutkimuskeskuksessa Italian lehdistössä, erityisesti Varesen maakunnassa, on julkaistu hälyttäviä tietoja Isprassa sijaitsevassa yhteisessä tutkimuskeskuksessa (YTK) oletettavasti sattuneista säännönvastaisuuksista ja petoksista. YTK:n väitetään käyttäneen väärin yhteisön varoja, sillä se antanut julkisia toimeksiantoja sellaisten yritysten tehtäväksi, joiden henkilökunnalla ei ole riittävää ammattitaitoa ja joita on suositeltu. Toisin sanoen nämä yritykset eivät ole täyttäneet esitettyjä vaatimuksia. Lehdistössä on kerrottu, että Ispran tapaus esiintyy petostentorjuntaa koskevassa vuoden 1998 kertomuksessa ja että tapausta tutkitaan parhaillaan. Osa tutkimuksesta on jo saatu päätökseen. Millaisia tuloksia on saatu, ja mitä toimia on toteutettu niiden henkilöiden suhteen, jotka ovat syyllistyneet tällaisiin petoksiin EU:n kustannuksella? Millaisia tuloksia tutkimuksen edelleen käynnissä olevilta osa-alueilta on saatu, ja mitä niihin liittyviä toimia aiotaan toteuttaa tai on jo toteutettu? Michaele Schreyerin komission puolesta antama vastaus (24. helmikuuta 2000) Komissio toteaa ensiksi, että arvoisan kysyjän mainitsemaa tapausta ei ole valittu esiteltyjen tutkimustapausten joukkoon vuoden 1998 kertomuksessa yhteisöjen taloudellisten etujen suojaamisesta ja petosten torjunnasta(1). Kyseinen asia koskee väärinkäytös- tai petosepäilyjä Ispran yhteisessä tutkimuskeskuksessa pääasiassa palvelujen hankintasopimusten hallinnoinnissa. Tapahtumat ajoittuvat vuosille 19941996. Komission hallinnolliset tutkimukset ovat osoittaneet, että sopimusten tekemiseen liittyy väärinkäytöksiä. Neljään toimihenkilöön on kohdistettu kurinpitoseuraamuksia. Asia on annettu Euroopan petostentorjuntaviraston (OLAF) tutkittavaksi. (1) KOM(1999) 590 lopullinen.
KIRJALLINEN KYSYMYS E-0113/00 esittäjä(t): Camilo Nogueira Román (Verts/ALE) neuvostolle. Euroopan unionin jäsenvaltioiden velkojen anteeksiantaminen köyhimmille maille.



Virallinen lehti nro 280 E , 03/10/2000 s. 0179 - 0179



KIRJALLINEN KYSYMYS E-0113/00 esittäjä(t): Camilo Nogueira Román (Verts/ALE) neuvostolle (31. tammikuuta 2000) Aihe: Euroopan unionin jäsenvaltioiden velkojen anteeksiantaminen köyhimmille maille Onko neuvosto tehnyt tai tekeekö se lähitulevaisuudessa aloitteita, jotta Euroopan unionin jäsenvaltiot antaisivat anteeksi köyhimpien maiden velat, osana toimintaa, jolla käynnistetään tasa-arvoisempi kehitys maailmassa ja poistetaan köyhyys, josta tällä hetkellä monet maat kärsivät? Vastaus (28. maaliskuuta 2000) Syyskuussa 1999 Washingtonissa järjestettyjen Maailmanpankin/Maailman valuuttarahaston vuosikokousten yhteydessä lainanantajat tekivät huomattavan määrän poliittisia päätöksiä, joilla köyhyyden torjuntastrategiat, rakennesopeutusohjelmat ja velan vähentämistä koskeva aloite liitetään kiinteästi yhteen. Tältä osin AKTEY-ministerikokous päätti joulukuussa 1999, että kahdeksannen Euroopan kehitysrahaston ja aiempien EKR:ien kohdentamattomia varoja voitaisiin käyttää tukiin, joita ei tarvitse maksaa takaisin, kattamaan voimakkaasti velkaantunut köyhä maa -aloitteeseen hyväksyttyjen AKT-maiden yhteisöltä ottamien velkojen hoito- ja maksuvelvoitteita (320 miljoonalla eurolla) sekä osallistumaan voimakkaasti velkaantunut köyhä maa -aloitteen kokonaisrahoitukseen enintään 680 miljoonalla eurolla, jotka maksetaan Maailmanpankin hallinnoimalle voimakkaasti velkaantunut köyhä maa -sijoitusrahastolle. Muihin kuin AKT-maihin kuuluvien voimakkaasti velkaantuneiden köyhien maiden ulkomaanvelasta tehdään erilliset päätökset asianmukaisia menettelyjä noudattaen, ja tähän tarkoitukseen käytetään budjettivaroja, jotka on tarkoitettu yhteisön kehitysyhteistyöpolitiikkaan Aasiassa ja Latinalaisessa Amerikassa.
KIRJALLINEN KYSYMYS P-0304/00 esittäjä(t): Antonios Trakatellis (PPE-DE) komissiolle. Koheesiorahaston kautta rahoitettujen töiden viivästyminen Kreikassa: Thessalonikin jätevesien biologinen käsittely ja kaatopaikkojen uudelleenjärjestäminen.



Virallinen lehti nro 225 E , 08/08/2000 s. 0226 - 0226



KIRJALLINEN KYSYMYS P-0304/00 esittäjä(t): Antonios Trakatellis (PPE-DE) komissiolle (4. helmikuuta 2000) Aihe: Koheesiorahaston kautta rahoitettujen töiden viivästyminen Kreikassa: Thessalonikin jätevesien biologinen käsittely ja kaatopaikkojen uudelleenjärjestäminen Kahden ympäristönsuojelun ja Thessalonikin asukkaiden elämänlaadun kannalta merkittävän hankkeen loppuun saattamisessa on ilmennyt perusteettomia viivästymisiä. Thessalonikin jätevesien biologisen käsittelylaitoksen laajennushankkeen vaiheeseen II liittyvät työt ja Thessalonikin kaatopaikkojen uudelleenjärjestäminen sekä uudelleensijoitusaseman suunnittelu- ja rakennustyöt ovat perusteettomasti viivästyneet. On huomattava, että seuraavaa ohjelmakautta (19941999) koskevien koheesiorahaston rahoituspuitteiden vahvistamiselle asetettu määräaika on jo kulunut umpeen. Kyseiset työt, jotka ovat sisältyneet koheesiorahaston kautta rahoitettuihin hankkeisiin vuodesta 1995 alkaen, olisi jo pitänyt saattaa loppuun, ja laitosten olisi pitänyt olla toiminnassa vuodesta 1998 lähtien. Kysyn komissiolta seuraavaa: 1. Missä vaiheessa työt ovat tällä hetkellä, mistä viivästymiset johtuvat ja milloin työt on tarkoitus saattaa valmiiksi? 2. Minkä verran töille myönnettiin yhteisön tukea koheesiorahaston kautta ohjelmakaudella 19941999, ja olivatko määrärahat riittäviä töiden loppuun saattamiseksi? 3. Mihin toimiin komissio on ryhtynyt tai aikoo ryhtyä varmistaakseen, että nämä hankkeet saadaan valmiiksi ja laitosten toiminta käynnistyy mahdollisimman pian? Seuraavat kysymykset koskevat sitoumuksia, joita kreikkalaiset viranomaiset ovat antaneet Thessalonikin jätevesien biologisen käsittelylaitoksen rakentamisesta: - Seurataanko Thermaikoslahden sisä- ja keskiosien veden laatua? Jos seurataan, minkä elimen toimesta? - Onko alueen viemäriverkostoa laajennettu? - Onko teollisuusalue liitetty viemäriverkkoon ja valvotaanko teollisuusjätteiden laatua? Millä tuloilla käyttö- ja ylläpitokustannukset katetaan? Michel Barnierin komission puolesta antama vastaus (23. helmikuuta 2000) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
KIRJALLINEN KYSYMYS E-0049/00 esittäjä(t): Paulo Casaca (PSE) komissiolle. Kölnin prosessi: Poseima-ohjelman tarkistaminen ja luomutuotannon tuki.



Virallinen lehti nro 303 E , 24/10/2000 s. 0132 - 0132



KIRJALLINEN KYSYMYS E-0049/00 esittäjä(t): Paulo Casaca (PSE) komissiolle (20. tammikuuta 2000) Aihe: Kölnin prosessi: Poseima-ohjelman tarkistaminen ja luomutuotannon tuki Asetuksessa (ETY) N:o 1600/92(1) ei ole erityistoimia luonnonmukaisen viljelyn kehittämiseksi Azoreilla, jossa ala on vasta alkanut kehittyä. Luomuviljelyyn pitäisi kohdistaa enemmän huomiota mm. markkinatilanteen, ympäristön ja Azorien markkinointistrategian vuoksi. Eikä komissio katso, että asetuksen tarkistamisen yhteydessä siihen pitää sisällyttää erityisiä kannusteita tällaiselle maataloudelle? (1) EYVL L 173, 27.6.1992, s. 1. Franz Fischlerin komission puolesta antama yhteinen vastaus kirjallisiin kysymyksiin E-0038/00, E-0043/00, E-0044/00, E-0045/00, E-0046/00, E-0047/00, E-0048/00, E-0049/00, E-0050/00, E-0051/00 ja E-0052/00 (28. helmikuuta 2000) Arvoisa parlamentin jäsen on esittänyt useita kysymyksiä Azoreja koskevasta Poseima-ohjelmasta. Komission kertomusta toimenpiteistä EY:n perustamissopimuksen 299 artiklan (entisen 227 artiklan) 2 kohdan toteuttamiseksi valmistellaan parhaillaan. Menettelyn tässä vaiheessa komissio ei siksi voi vastata kertomuksen sisältöä koskeviin parlamentin jäsenen kysymyksiin, ennen kuin se on antanut kertomuksen. Vuotta 2000 koskevan komission työohjelman osalta todetaan, että siinä säädetään neuvostolle ja parlamentille esitettävästä kertomuksesta, joka koskee tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92(1) täytäntöönpanoa Poseima-ohjelman maatalousosuuden osalta. Kertomukseen liitetään tarvittaessa muutosehdotuksia, joita pidetään tarpeellisina ohjelman tavoitteiden saavuttamiseksi. Azorien maataloutta koskevia toimenpiteitä tarkastellaan kokonaisuudessaan tässä yhteydessä. (1) EYVL L 173, 27.6.1992.
KIRJALLINEN KYSYMYS E-0609/00 esittäjä(t): Jorge Hernández Mollar (PPE-DE) komissiolle. Euroopan restaurointikoulun tekeminen tunnetuksi yhteisössä.



Virallinen lehti nro 303 E , 24/10/2000 s. 0205 - 0205



KIRJALLINEN KYSYMYS E-0609/00 esittäjä(t): Jorge Hernández Mollar (PPE-DE) komissiolle (3. maaliskuuta 2000) Aihe: Euroopan restaurointikoulun tekeminen tunnetuksi yhteisössä Euroopan unionin osallistumisella Euroopan restaurointikoulun käynnistämiseen Albaicinin kaupunginosassa Granadassa on ollut suuri merkitys sille, että Albaicin on voimistumassa taloudellisesti ja kaupunginosa pääsee nousemaan taloudellisesta aallonpohjasta. Sen lisäksi, että komissio on tuellaan tehnyt tämän hankkeen mahdolliseksi, olisi järkevää, että komission osallistuminen ei jäisi pelkkään taloudelliseen tukeen, vaan että komissio käyttäisi ainutlaatuista kulttuurista verkostoaan tämän granadalaisen keskuksen tunnetuksi tekemiseksi kaikkialla Euroopassa. Voiko komissio ilmoittaa, mikä sen näkemys on tästä restaurointikoulusta, jota se on osaltaan ollut toteuttamassa ja mitä se aikoo tehdä, jotta keskuksen tunnetuksi tekemisellä Euroopan kulttuurin tiedotusvälineissä Euroopan restaurointikouluun tehdyt investoinnit tulisivat kannattaviksi? Viviane Redingin komission puolesta antama vastaus (13. huhtikuuta 2000) Albaicinin kaupunginosaan Granadassa perustettu Euroopan restaurointikoulu on osa Albaicinin kaupunginosaa koskevaa pilottihanketta(1), jonka tavoitteena on kyseisen alueen talouden elvyttäminen. Kaupunkialueita koskevilla pilottihankkeilla on ajallisesti rajoitettu katalysaattorifunktio. Kun hanke on saatu päätökseen, rakennerahastoista ei enää voida systemaattisesti myöntää tukea. Komissio ei voi taata rahoittamiensa hankkeiden kannattavuutta, sillä tuensaajat ovat itse vastuussa hankkeiden kannattavuudesta ja toiminnan jatkuvuudesta. Kulttuurialan osalta arvoisan parlamentin jäsenen olisi otettava huomioon, että komissio voi myöntää tukea kulttuurialoitteille ainoastaan uuden Kulttuuri 2000 -ohjelman kriteerien puitteissa. Kyseistä ohjelmaa koskeva ensimmäinen ehdotuspyyntömenettely käynnistettiin maaliskuussa 2000. (1) EAKR:n päätös N:o 97.11.29.001.
KIRJALLINEN KYSYMYS P-0118/00 esittäjä(t): John Cushnahan (PPE-DE) komissiolle. Maidon jalostuskustannukset litraa kohden.



Virallinen lehti nro 303 E , 24/10/2000 s. 0143 - 0143



KIRJALLINEN KYSYMYS P-0118/00 esittäjä(t): John Cushnahan (PPE-DE) komissiolle (18. tammikuuta 2000) Aihe: Maidon jalostuskustannukset litraa kohden Onko komissio tietoinen, kuinka paljon maidon jalostaminen maksaa litraa kohden Tanskassa ja Hollannissa? Franz Fischlerin komission puolesta antama vastaus (7. helmikuuta 2000) Komission käytettävissä ei ole tietoja maitolitran jalostuskustannuksista Tanskassa, Alankomaissa tai missään muussakaan jäsenvaltiossa. Jalostuskustannukset voivat myös vaihdella huomattavasti tuotteen lajin sekä jalostuslaitoksen koon ja rakenteen mukaan.
KIRJALLINEN KYSYMYS P-0159/00 esittäjä(t): Carl Lang (TDI) komissiolle. Etelä-Ranskan tulvat.



Virallinen lehti nro 280 E , 03/10/2000 s. 0189 - 0189



KIRJALLINEN KYSYMYS P-0159/00 esittäjä(t): Carl Lang (TDI) komissiolle (26. tammikuuta 2000) Aihe: Etelä-Ranskan tulvat Komissio vastasi kollegani Jean-Claude Martinezin esittämään kysymykseen (E-2395/99)(1), ettei ole enää olemassa yhteisön jäsenvaltioille tarkoitettua katastrofiapua, jota voi käyttää luonnonkatastrofin sattuessa. Komissio sen sijaan ehdotti, että vahingoittuneet alueet voisivat saada EAKR:stä tai EMOTR:sta määrärahoja tietyillä ehdoilla. 1. Miten komissio aikoo viiveettä totuttaa kyseiset toimenpiteet, jotka ovat tunnetusti byrokraattisia ja hitaita? 2. Miten komissio aikoo oikeuttaa sen, ettei vahingoittunut alue kuulu tuen piiriin sillä perusteella, ettei se enää kuulu vuosina 20002006 rakennerahastoista tukea saaviin alueisiin? 3. Aikooko komissio korjata sen vakavan epäkohdan, jonka vallitessa yhteisön ulkopuoliset maat saavat tukea yhteisön katastrofirahastosta, mutta Euroopan unionin jäsenvaltiot ovat tämän tuen ulkopuolella esimerkiksi palauttamalla kyseisen budjettikohdan antamalle korjaavan talousarvion vuodeksi 2000? (1) EYVL C 225 E, 8.8.2000, s. 124. Michel Barnierin komission puolesta antama vastaus (23. helmikuuta 2000) Arvoisaa parlamentin jäsentä pyydetään ystävällisesti tutustumaan komission 12. tammikuuta 2000(1) antamaan tiedotteeseen sekä tämän tammikuussa 2000 pidetyssä Euroopan parlamentin täysistunnossa(2) käyttämään puheenvuoroon. (1) SEC(2000) 40. (2) Keskusteltavat aiheet Euroopan parlamentissa (tammikuu 2000).